laion/Wikipedia-Exotic huggingface dataset:
אליסטר פותרג'יל

אליסטר דייוויד ויליאם פותרג'יל (באנגלית: Alastair Fothergill; נולד ב-10 באפריל 1960) הוא במאי ומפיק בריטי, שביים מספר סרטי טבע מצליחים. הוא בעל תואר קצין (OBE) במסדר הבריטי. פותרג'יל נולד באפריל 1960 בלונדון ולמד בבית הספר החקלאי אורליי ובבית ספר הארו. בהמשך החל ללמוד זואולוגיה באוניברסיטת דרהאם שבדרהאם. במהלך לימודיו הוא ייצר את סרטו הראשון - "On the Okavango". ב-1983 הצטרף פותרג'יל לערוץ ההיסטוריה של ה-BBC: ‏"BBC Natural History Unit" ושם החל לעבוד על מספר סדרות טבע חשובות כמו: "Wildlife on One", "The Really Wild Show" וסדרתו של דייוויד אטנבורו (עמו עבד על עוד הרבה סדרות) מעגל החיים. ב-1992 מונה לעמוד בראש הערוץ ושם עבד יחד עם אטנבורו על הסדרה עטורת השבחים "החיים במקפיא" (Life in the Freezer). ב-1996 קיבל את מדליית הפרס על שם שרי קירטון מהחברה הגאוגרפית המלכותית. ב-1998 עזב את עבודתו בערוץ ההיסטוריה של ה-BBC כדי לעבוד על הסדרה עטורת השבחים: הכוכב הכחול ולאחריהם עבד על הסדרה המשובחת מ-2006, עולם מופלא. שתי הסדרות שודרו בקריינותו של אטנבורו. סדרות אלה הובילו ליציאת סרטי טבע: ב-2003, "כחול מופלא" ("Deep Blue") וב-2007 "עולם גדול מופלא", גם הם בבימויו. ב-2008 הוענק לו "פרס האנרגיה הירוקה" מטעם ארגון "הקולנוע לשלום" ("Cinema for Peace"), במהלכה זכה ב-BMW. באותה שנה חתם על עבודה עם החברה "Disneynature", בה הוא מפיק תוכניות כל שנת שבתון מה-BBC, כמפיק עצמאי. הוא הפיק לחברה זו את הסרטים: "Penguins" ,"Bears" ,"Chimpanzee" ,"African Cats" ו-"Dolphin Reef", אותם ערך לצד מארק לינפילד וקית' שולי. בשנת 2011 עבד על הסדרה "עולם קפוא" וב-2015 על סדרה על טורפים, "המצוד:. בנוסף הוא עסק בהכנת על כמה סדרות קצרות וכתב כמה ספרים. בשנת 2016 מונה להפיק סדרות היסטוריה באגודת הטלוויזיה המלכותית. בנוסף הוא קיבל תואר "קצין" (OBE) במסדר הבריטי. פותרג'יל מתגורר בבריסטול. הוא נשוי למרילדה ואב לשניים. מדיה וקבצים בנושא אליסטר פותרג'יל בוויקישיתוף אליסטר פותרג'יל, במסד הנתונים הקולנועיים IMDb (באנגלית) אליסטר פותרג'יל, באתר AllMovie (באנגלית) אליסטר פותרג'יל, במסד הנתונים הקולנועיים KinoPoisk (ברוסית)
200 Po Vstrechnoy

Po Vstrechnoy 200 (ברוסית: 200 По Встречной, ובעברית: 200 במסלול הנגדי) הוא אלבום הבכורה ברוסית של צמד זמרות הפופ הרוסיות ט.א.ט.ו.. האלבום יצא לאור ב-21 במאי 2001, על ידי חברת התקליטים יוניברסל מיוזיק גרופ רוסיה. "Ya Soshla s Uma" - יצא לאור ב-דצמבר 2000, כסינגל הראשון מתוך האלבום. עם יציאתו, נכנס השיר אל המקום ה-20 במצעד הבילבורד הוט 100. ואל המקום ה-6 במצעד הסינגלים הבריטי. "Nas Ne Dogonyat" - יצא לאור ב-אפריל 2001, כסינגל השני מתוך האלבום. עם יציאתו, נכנס השיר אל המקום ה-1 במצעד המצעד שירי הדאנס קלאב. ואל המקום ה-7 במצעד הסינגלים הבריטי.} "30 Minutes" - יצא לאור ב-ספטמבר 2001, כסינגל השלישי והאחרון מתוך האלבום. עם יציאתו, נכנס השיר אל המקום ה-1 במצעד הטופ 100 ברומניה. כדי לקדם את האלבום, ט.א.ט.ו. יצאו ב-26 בנובמבר 2000, לסיבוב ההופעות הראשון שלהם, "Po Wstretschnoi Tour 200", באירופה, אשר הסתיים ב-16 באפריל 2003. מידע על האלבום 200 Po Vstrechnoy באתר MusicBrainz האלבום 200 Po Vstrechnoy באתר Discogs t.A.T.u. Chart History, Billboard (באנגלית) Official Singles Chart Top 100 | Official Charts Company, www.officialcharts.com (באנגלית) t.A.T.u. Chart History, Billboard (באנגלית) t.A.T.u. Arhiva romanian top 100, archive (ברומנית)
פלאותריומיים

פלאותריומיים (שם מדעי: Palaeotheriidae; מילולית: "בהמות עתיקות") היא משפחה נכחדת של יונקים מהסדרה מפריטי פרסה. יונקים אלה חיו מתחילת האאוקן עד תחילת האוליגוקן, והם נחשבים לאבות הסוסיים המודרניים. המאובנים שלהם התגלו באירופה ואסיה באזורים שכוסו ביערות רחבים בעבר. בני משפחה זו כוללים 6 סוגים הקרובים לסוסיים, אך גם לראשוני הטפיריים והברונתותריומים, והם היו קטנים מאוד ביחס לקרוביהם. אורכם הממוצע הגיע ל-20 עד 75 סנטימטרים ומשקלם נע בין 20 ל-70 קילוגרם. הם חיו ביערות ודמו באורח חייהם לטפירים. כמה מהם כמו הפלאותריום היו גם בעלי חדק קצר. מבנה השיניים שלהם הותאם לתזונה של עלים ולא של עשב, אשר לא התפתחו באותה תקופה. הם נכחדו עם היעלמות היערות הרחבים של אירואסיה במשך האוליגוקן. פלאותריום (Palaeotherium) הירקותריום (Hyracotherium) Anchilophus Lophiotherium Pachynolophus Propachynolophus כמה מהחוקרים משייכים למשפחה גם את הפלגיולופוס. מדיה וקבצים בנושא פלאותריומיים בוויקישיתוף פלאותריומיים, באתר האנציקלופדיה של החיים (באנגלית) פלאותריומיים, באתר GBIF (באנגלית)
עונת 2020/2021 בליגת העל בכדורגל

עונת 2020/2021 בליגת העל הייתה העונה ה-22 של ליגת העל כליגת הכדורגל הבכירה בישראל. הליגה הסדירה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסך הכל. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ופלייאוף תחתון (8 קבוצות ששיחקו ביניהן במשך סיבוב אחד בן 7 משחקים) כולל תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה. על ניצחון במשחק מוענקות שלוש נקודות, ונקודה בודדת מוענקת על תיקו. החל מעונה זו ובעקבות דירוג הליגה הישראלית (מקום 23, נכון לאוגוסט 2020) בקרב הליגות באירופה, ליגת העל שולחת את אלופת ישראל למוקדמות ליגת האלופות ועוד 3 קבוצות נוספות למוקדמות המפעל החדש של אופ"א, קונפרנס ליג, במקום למוקדמות הליגה האירופית כמו בעונות הקודמות. בסיום העונה מכבי חיפה זכתה באליפות, והפועל כפר סבא ובני יהודה תל אביב ירדו לליגת המשנה. עקב התפרצות נגיף הקורונה בישראל, חלו הגבלות מתחילת העונה על משחקי עונה זו - שרובה התקיימה ללא קהל - עד למחזור ה-25 (המשחק הראשון מזה שנה בו הותר קהל נערך ב-13 במרץ 2021 בין בני סכנין להפועל תל אביב במסגרת המחזור ה-25, ובו נכנסו כ-1500 צופים), כאשר בהדרגה הקהל הוחזר למגרשים עם כמויות מוגבלות בהתחלה, ולקראת סוף העונה במהלך הפלייאוף גם נפתח מבצע שומר החומות שהגביל גם הוא על כניסת הקהל. ע"פ דיווחי התקשורת השונים נכנסו למשחקים כ-250 אלף צופים, כאשר הותרה כניסת קהל רק ל-68 מתוך 240 המשחקים בעונה זו (כ-70% מהמשחקים התקיימו ללא קהל), כאשר גם למשחקים שהותר קהל, הייתה הגבלה על כמות הקהל. ליגת העל בעונה זו כללה 14 קבוצות, 12 ששיחקו בליגה בעונת 2019/2020, אליהן הצטרפו מכבי פתח תקווה ובני סכנין שהעפילו מהליגה הלאומית. קבוצות ליגת העל   בני יהודה תל אביב הפועל באר שבע הפועל חדרה הפועל חיפה הפועל כפר סבא מכבי פתח תקווה הפועל תל אביב מועדון ספורט אשדוד מכבי חיפה מכבי נתניה מכבי תל אביב בני סכנין עירוני קריית שמונה בית"ר ירושלים העונה הסדירה התקיימה במתכונת של שני סיבובים בהם שיחקה כל קבוצה פעמיים נגד כל אחת מהקבוצות האחרות בליגה (מתכונת בית/חוץ). הקבוצות שסיימו את העונה הסדירה באחד מששת המקומות הראשונים המשיכו להתמודדות במסגרת הפלייאוף העליון. שאר הקבוצות התמודדו בפלייאוף התחתון. המשחקים בפלייאוף העליון התקיימו בשני סבבים של משחקי בית/חוץ (סה"כ 10 משחקים). בפלייאוף התחתון התקיים סיבוב משחקים אחד (סה"כ 7 משחקים). 2 הקבוצות שסיימו במקומות האחרונים ירדו לליגה הלאומית. ערך מורחב – שחקן השבוע בליגת העל ערך מורחב – שחקן החודש בליגת העל ליגת העל: בני סכנין ניצחה 0:1 את הפועל תל אביב בבלומפילד, באתר וואלה, 13 במרץ 2021 משחקי הפלייאוף העליון, משחקי הפלייאוף התחתון אצטדיון זמני עד להשלמת בניית אצטדיון חדרה אצטדיון זמני בעקבות אי אישור משחקי ליגת העל לאצטדיון לויטה יניב טוכמן‏, הפועל באר שבע: יוסי אבוקסיס התפטר, מרקו בלבול המועמד המוביל, באתר וואלה, 30 בינואר 2021 בני סכנין: ניסו אביטן סיים את תפקידו, שרון מימר המועמד המוביל, באתר וואלה, 28 בפברואר 2021 התחיל את העונה במ.ס. אשדוד עבר להפועל באר שבע בחודש ינואר
סוס סטנוניס

סוס סטנוניס המכונה גם זברה סטנוניס (שם מדעי: Equus stenonis) הוא מין נכחד של סוס אשר חי במישורי אירואסיה של הפליסטוקן. המאובנים שלו התגלו בצפון אפריקה, מזרח אירופה, הקווקז, קזחסטן, טג'יקיסטן רוסיה ועד לסין והוא כנראה חצה את גשר ברינג הקדום לעבר אמריקה הצפונית לפני 3 עד 2.5 מיליון שנה. בעבר השתייך לסוג Allohippus שבוטל. סוס זה הוגדר בשנת 1867 בידי החוקר האיטלקי איג'ינו קוקי (Igino Cocchi) והוא נחשב לקרוב למינים האפריקאים Equus koobiforensis ו-Equus oldowayensis. הסוס הדומה לזברה הגיע לאורך 2.5 מטר, לגובה 1.5 מטר בכתפיו ולמשקל של 450 קילוגרם. הוא היה חסון עם צוואר ורגליים רחבים ובצורתו דמה לזברות המודרניות מאפריקה, ואולי הוא היה בעל מעט פסים לאורך גופו, בדומה לפסי הקואגה הנכחדת. סוס זה התקיים במישורים הקדומים ונכחד לפני מיליון שנה, אולי כתוצאה מציד אנושי. מדיה וקבצים בנושא סוס סטנוניס בוויקישיתוף סוס סטנוניס, באתר GBIF (באנגלית) Bernor, R.L., M.J. Armour-Chelu, H. Gilbert, T.M. Kaiser, and E. Schulz, 2010. Equidae. In: L. Werdelin and W.J. Sanders (eds.) Cenozoic Mammals of Africa, pp. 685-721. University of California Press, Berkeley
לאונטין סלז'אן

לאונטין סלז'אן (ברומנית: Leontin Sălăjan;‏ 19 ביוני 1913, סנטאו – 28 באוגוסט 1966, בוקרשט) היה איש צבא רומני בדרגת גנרל, שר ההגנה של רומניה. לאונטין סלז'אן נולד בשם לאון סילאניה למשפחה הונגרית בטרנסילבניה, אז בשטח של האימפריה האוסטרו-הונגרית. הוא עבד במסגרות ובשנת 1934 גויס לצבא הרומני. בשנת 1939 לאונטין סלז'אן הצטרף לשורות של המפלגה הקומוניסטית הרומנית. בשנת 1948, כאשר המפלגה הגיע לשלטון, הוא מונה לסגן שר הבריאות ובשנת 1949–1950 כיהן כשר הבינוי. בשנת 1950, למרות העדר ניסיון צבאי ממשי הוא הועלה לדרגת גנרל ומונה לראש המטה הכללי. בשנים 1955–1966 הוא היה שר ההגנה. לאונטין סלז'אן היה מקורב לניקולאי צ'אושסקו. בעקבות כך, הוא התקדם גם בתפקידי ניהול בתוך המפלגה. בשנת 1956 הוא לקח חלק פעיל בדיכוי המרד ההונגרי. בשנת 1958, בעקבות עזיבת צבא ברית המועצות של שטח רומניה הוא יזם הענקת מדליה לכל צוות יחי'דות סובייטיות. לאונטין סלז'אן נפטר בשנת 1966 בעקבות סיבוכי ניתוח. במהלך כהונתו הוענקו לו מספר עיטורים רומנים. מדיה וקבצים בנושא לאונטין סלז'אן בוויקישיתוף קורות חיים (דף 530) לאונטין סלז'אן, במסד הנתונים הקולנועיים IMDb (באנגלית)
אנכיתריום

אנכיתריום (שם מדעי: Anchitherium; משמעות השם: "בהמה קרובה") הוא סוג פרסתן נכחד ממשפחת הסוסיים. הוא חי באמריקה הצפונית במשך המיוקן והיגר גם לאירופה ולאסיה. הוא הוגדר ב-1844 בידי החוקר כריסטיאן אריך הרמן פון מייר. האנכיתריום היה קרובם של ההיפוהיפוס והמיוהיפוס, שחיו באותה תקופה. הוא דמה לסוסים המודרניים, אך היה בעל שלוש פרסות דמויות אצבעות בכל רגל, והיה בעל שיניים טוחנות בעלות כתרים נמוכים, כך שהוא הותאם רק לאכילת עלים, אשר ניזון בדומה לאיילים או לאוקפי משיחים או ענפים נמוכים. הוא הגיע לאורך 1.5 מטר, לגובה 60 סנטימטרים בכתפיו ולמשקל 40 קילוגרם. האנכיתריום היה איטי יותר מרוב הסוסים, מאחר שרגליו היו קצרות יותר ובעלות יותר אצבעות, כך שהוא התאים לחיים ביערות או ביצות ולא בערבות הפתוחות. הוא התפתח לסינוהיפוס (אנ') שחי באירואסיה בהמשך המיוקן. מאובניו של הסוס התגלו בין היתר בארצות הברית, ספרד, פורטוגל ורוסיה. Anchitherium alberdiae Anchitherium aurelianense Anchitherium australis Anchitherium castellanum Anchitherium clarencei Anchitherium corcolense Anchitherium cursor Anchitherium ezquerrae Anchitherium gobiense Anchitherium hippoides Anchitherium matritense Anchitherium navasotae Anchitherium parequinum Anchitherium procerum מדיה וקבצים בנושא אנכיתריום בוויקישיתוף אנכיתריום, באתר האנציקלופדיה של החיים (באנגלית) אנכיתריום, באתר GBIF (באנגלית)
אניסודון

אניסודון (שם מדעי: Anisodon) הוא סוג נכחד של מפריט פרסה ממשפחת הכליקותריים, שחי בסוף המיוקן של אירופה שלפני 15 עד 11 מיליון שנה מזמננו. בסוג זה נכלל מין יחיד - Anisodon grande, אשר במקור השתייך לסוג כליקותריום. האניסודון היה מפריט פרסה דמוי-סוס גדול מאוד בגובה של 1.8 מטר ומשקל של מעל 600 קילוגרם. הוא היה בעל זרועות רחבות כמו של גורילה או של עצלני קרקע ובקצוותיהם בלטו טפרים מעוקלים ארוכים ששימשו להורדת ענפים ועלים מהעצים. הלסתות והשיניים שלו היו חלשות מכדי לאכול עשב והוא ניזון רק מעלים או מפירות. גודלו וטפריו הגדולות הגנו עליו מטריפה בידי הטורפים המקומיים כמו כלבי דוב או שנחרבים. עם זאת הם לא הגנו עליו מהתייבשות ושינויי אקלים גדולים שתרמו להכחדתו. מדיה וקבצים בנושא אניסודון בוויקישיתוף עצמות מאובנות של אניסדון מודלים של אניסדון
200 km/h in the Wrong Lane

200 Km/h in the Wrong Lane (בעברית: 200 קמ"ש במסלול הנגדי) הוא אלבום הבכורה באנגלית של צמד זמרות הפופ הרוסיות ט.א.ט.ו.. האלבום יצא לאור ב-10 בדצמבר 2002, על ידי חברות התקליטים יוניברסל מיוזיק ואינטרסקופ רקורדס. "All the Things She Said" - יצא לאור ב-19 באוגוסט 2002, כסינגל הראשון מתוך האלבום. עם יציאתו, נכנס השיר אל המקום ה-20 במצעד הבילבורד הוט 100. ואל המקום ה-6 במצעד הסינגלים הבריטי. "Not Gonna Get Us" - יצא לאור ב-5 במאי 2003, כסינגל השני מתוך האלבום. עם יציאתו, נכנס השיר אל המקום ה-1 במצעד המצעד שירי הדאנס קלאב. ואל המקום ה-7 במצעד הסינגלים הבריטי. "30 Minutes" - יצא לאור ב-יוני 2003, כסינגל השלישי מתוך האלבום. עם יציאתו, נכנס השיר אל המקום ה-1 במצעד הטופ 100 ברומניה. "How Soon Is Now?" - יצא לאור ב-7 ביולי 2003, כסינגל הרביעי והאחרון מתוך האלבום. עם יציאתו, נכנס השיר אל המקום ה-8 במצעד הטופ 100 בפינלנד. כדי לקדם את האלבום, ט.א.ט.ו. יצאו ב-18 בפברואר 2002, לסיבוב ההופעות השני שלהם, "Show Me Love Tour", באירופה, וביפן, וישראל, אשר הסתיים ב-28 בדצמבר. מידע על האלבום 200 km/h in the Wrong Lane באתר MusicBrainz האלבום 200 km/h in the Wrong Lane באתר Discogs האלבום 200 km/h in the Wrong Lane באתר ספוטיפיי האלבום 200 km/h in the Wrong Lane באתר יוטיוב איוון שפובלוב, טרבור הורן, מרטין קיירסנבום, רוברט אורטון t.A.T.u. Chart History, Billboard (באנגלית) Official Singles Chart Top 100 | Official Charts Company, www.officialcharts.com (באנגלית) t.A.T.u. Chart History, Billboard (באנגלית) t.A.T.u. Arhiva romanian top 100, archive (ברומנית) t.A.T.u.: How Soon is Now?, ifpi (בפינית)
גיבורי התנ"ך הגדולים

גיבורי התנ"ך הגדולים (באנגלית: Greatest Heroes and Legends of the Bible) היא סדרת הנפשה אמריקאית המבוססת על סיפורי התנ"ך והברית החדשה, אשר בוימה והופקה על ידי ויליאם ר'. קובאלצ'וק ג'וניור, הידוע בהפקת סרטי הנפשה רבים. הסדרה עוקבת אחר מספר סיפורים נודד בשם שמעון (מדובב על ידי לירון לב בעברית), אשר בכל פרק מספר לצופים סיפור חדש מהתנ"ך ומהברית החדשה. את קריינות הפתיחה בגרסה האנגלית עשה צ'רלטון הסטון, שגם דיבב את משה בפרק הרביעי. הסדרה הופצה ברחבי העולם להפצה ביתית על גבי VHS ו-DVD, ודובבה לשפות שונות. הסדרה הופצה לראשונה בארצות הברית החל משנת 1998 עד שנת 2003. בישראל הסדרה הופצה בדיבוב עברי בקלטות וידאו בשנת 1999 על ידי אבן זוהר והד ארצי ובהמשך ב-DVD בשנת 2004 על ידי הד ארצי וגלובוס יונייטד, כאשר הפרקים העוסקים בברית החדשה לא הופצו. לסדרה הופקה עונה אחת בעלת 13 פרקים, כאשר כל פרק באורך 45 דקות. הסדרה שודרה בערוץ הילדים ובהמשך בערוץ לוגי. בכל פרק בסדרה, שמעון, מספר סיפורים נודד, מספר לצופים על סיפור חדש מהתנ"ך ומהברית החדשה, ביניהם: אדם וחוה אברהם אבינו וסדום ועמורה יוסף וכתונת הפסים משה רבנו יהושע וכיבוש יריחו שמשון ודלילה דוד וגוליית דניאל בגוב האריות יונה והלוויתן לידת ישו (לא דובב לעברית) ניסי ישו (לא דובב לעברית) הסעודה האחרונה, צליבת ישו ותחיית ישו (לא דובב לעברית) השליחים (לא דובב לעברית) הסדרה בוימה לעברית על ידי הדס מוזס ואביטל דרור, והופקה על ידי נטע בן צבי. לירון לב - שמעון המספר עופר גולן - אלוהים אביטל פסטרנק - חווה / דלילה אורי כבירי - שמעה איריס זינגר - אשת פוטיפר / אסנת / יוכבד / מרים / בעלת האוב מעין דור / מישאל (ילד) אלברט כהן - אברהם בזקנותו / יעקב / אבא של שירה / ישי / מלח סיני אלי לולאי - אדם / רעמסס / נבוכדנצר אסי לשצ'בר - בנימין אריה צ'רנר - שר האופים / עבד יוסף / יהושע / מנוח דלית שחף - פטירה ויקי תבור - אליאב יהויכין פרידלנדר - זבולון / שר המשקים / מלך יריחו / שר הצבא של אלוהים יורם יוספסברג - קין / אברהם / יהודה / נוגש מצרי / עכן / שמשון / יהונתן / גוליית / מלך נינווה / מלח אפריקני / דריווש מורן סופר - אברהם הילד / יצחק / יונה הילד מיכה אוזין סליאן - תרח / ראובן / פרעה ("משה רבנו") / כלב / מלך הפלשתים / שאול / יונה / בלשאצר נורית כהן - אשת מנוח נטלי פיק - הבל הילד / הגר / משה הילד / מיכל / מלכת נינווה / חנניה הילד ניר רון - יששכר / פוטיפר / פרעה ("יוסף וכתונת הפסים") / סגנו של זרח נתי שטיינברג - קין הילד / רעמסס הילד / דניאל הילד סער בדישי - לוט / יוסף / יהושע ("משה רבנו") / עתניאל / איש משבט יהודה / דוד / מלח הודי 2 / שר של דריווש עדי וייס - שמואל עפרון אטקין - הבל / שמעון / אהרון / יועץ פרעה / זרח (שר הצבא הפלשתי) / יועצו של שאול / חנניה / אריוך ערן בוהם - רב-החובל צביקה שוורצברג - מלאך אלוהים / מלך סדום / משה / אלוהים (בפרק "דוד וגוליית" בלבד) / עזריה / אשפנז שי זורניצר - דניאל שמחה ברבירו - הנחש / פרעה ("אברהם אבינו וסדום ועמורה") / מלאך אלוהים / אליעזר / המפקד גרלט (מפקד המשמר של יריחו) / אבינדב / מלח הודי 1 / שר של דריווש שרון כהן - לוי שרה וינו-אלעד - שרה / רחב / שירה (אשתו הראשונה של שמשון) ההרפתקאות הגדולות ביותר: סיפורי התנ"ך "ך+הגדולים גיבורי התנ"ך הגדולים, במיזם "אישים" לתיעוד היצירה הישראלית
סימון יאנג

סימון יאנג (באנגלית: Simone Young נולדה ב-2 במרץ 1961) היא מנצחת אוסטרלית, נודעת ביותר באופרה. מכהנת בתפקיד המנצחת הראשית של התזמורת הסימפונית של סידני. יאנג למדה קומפוזיציה ופסנתר בעיר הולדתה, סידני, והחלה בקריירה האופראית שלה בבית האופרה של סידני בשנת 1981. בראשית הקריירה שלה הייתה אסיסטנטית לג'יימס קונלון באופרה של קלן ולדניאל בארנבוים בברלין ובפסטיבל ביירוית. מאז ניצחה בבית האופרה המלכותית, קובנט גארדן, באופרה של וינה, באופרה בסטיליה בפריז, במטרופוליטן אופרה בניו יורק ובבתי אופרה אחרים חשובים ועם תזמורות סימפוניות יוקרתיות ברחבי העולם. משנת 1999 עד 2002 הייתה סימון יאנג מנצחת ראשית של הפילהרמונית של ברגן בנורווגיה, ומשנת 2001 עד 2003 הייתה מנצחת ראשית של האופרה של סידני. בשנת 2005 התמנתה סימון יאנג במשולב למנהלת כללית של האופרה הממלכתית של המבורג ומנצחת ראשית של התזמורת הפילהרמונית של המבורג. יאנג קיבלה תוארי דוקטור לשם כבוד מאוניברסיטאות סידני ומלבורן. בשנת 1986 נבחרה לאשת השנה הצעירה של אוסטרליה (אנ'). מדיה וקבצים בנושא סימון יאנג בוויקישיתוף אתר האינטרנט הרשמי של סימון יאנג (בגרמנית ובאנגלית) סימון יאנג, ברשת החברתית פייסבוק סימון יאנג, סרטונים בערוץ היוטיוב סימון יאנג, במסד הנתונים הקולנועיים IMDb (באנגלית) סימון יאנג, באתר ספוטיפיי סימון יאנג, באתר AllMusic (באנגלית) סימון יאנג, באתר MusicBrainz (באנגלית) סימון יאנג, באתר Discogs (באנגלית) Young Australian of the Year, Honour roll, Young Australian of the Year 1986, Simone Young AM
עמנואל בוכמן

עמנואל בוכמן (בגרמנית Emanuel Buchmann; נולד ב-18 בנובמבר 1992) הוא רוכב אופני כביש גרמני בקבוצת בורה–הנסגרוהה. בוכמן סיים רביעי בטור דה פראנס 2019. בנוסף לכך, הוא אלוף גרמניה במרוץ הכביש לשנים 2015 ו-2023. בוכמן נולד בראוונסבורג, שנמצאת בבאדן-וירטמברג, ב-18 בנובמבר 1992. בוכמן חתם בבורה–ארגון 18 ב-2015. באותה שנה ניצח את אליפות גרמניה, כשהוא מקדים את ניקיאס ארנדט ואת מרכוס בורגהארדט. בוכמן נבחר לראשונה לטור דה פראנס, וזה הפך לגרנד טור הראשון בו השתתף. ב-2016, סיים שמיני בג'ירו דל טרנטינו. בוכמן השתתף שוב בטור דה פראנס, וסיים במקום ה-21, שלישי בדירוג הצעירים והראשון מתוך רוכבי קבוצתו. הוא נבחר לסגל גרמניה אולימפיאדת ריו דה ז'ניירו, וסיים במקום ה-14 במרוץ הכביש. את 2017 פתח בוכמן בספרד, הוא סיים שישי בטרופאו סרה די טראמונטנה ועשירי בוואלטה של מורסיה. הוא סיים שביעי בטור של האלפים ועשירי בטור דה רומאנדי. בוכמן סיים שביעי גם בדופינה ליברה, 2:32 דקות מיאקוב פוגלסן המנצח, כשהוא מנצח את דירוג הצעירים. הוא סיים שני באליפות גרמניה, לאחר בן קבוצתו, מרכוס בורגהארדט. בוכמן המשיך לעלות ולהשתפר בטור דה פראנס, כשסיים במקום ה-15, אך בפער גדול של 33:21 דקות מכריס פרום המנצח, ושלישי בדירוג הצעירים. בוכמן השתתף גם בוואלטה אספנייה, אך לא היה רלוונטי, כשסיים במקום ה-65 הכללי. ב-2018, בוכמן סיים במקום העשירי בטור אבו דאבי ורביעי בטור של חבל הבסקים. הוא סיים תשיעי בטור דה רומאנדי ושישי בדופינה ליברה. בוכמן המשיך את העונה המוצלחת שלו, אך לא הצליח לתרגם את זה לניצחונות, עם מקום שביעי בטור של פולין ומקום 12 בוואלטה אספנייה. ב-2019, ניצח בוכמן את המרוץ החד יומי "טרופאו אנדרקס יוסטה" וסיים שני בטרופאו די טראמונטנה. הוא סיים רביעי בטור של אבו דאבי ושלישי בטור של חבל הבסקים, כשהוא מנצח את הקטע החמישי במרוץ. הוא סיים שביעי בטור דה רומאנדי ושלישי בדופינה ליברה, 21 שניות אחרי יאקוב פוגלסן המנצח. בוכמן המשיך ביכולת הטובה גם בטור דה פראנס, כשסיים במקום הרביעי, 1:56 דקות אחרי איגן ברנל ו-24 שניות מהמקום השלישי, סטיבן קרוויסווייק. בוכמן הראה יכולת דומיננטית לאורך כל הטור והיה אחד המטפסים הבכירים במרוץ, זה היה המיקום הבכיר הראשון של רוכב בורה–הנסגרוהה בגרנד טור. לאחר הטור, הוא סיים רביעי בגראן פימונטה ושמיני בג'ירו די לומברדיה. ב-2020, ניצח בוכמן את מרוץ טרופאו די טראמונטנה, כשהוא מקדים את אלחנדרו ולוורדה ואת גרגור מילברגר (אנ'). מדיה וקבצים בנושא עמנואל בוכמן בוויקישיתוף עמנואל בוכמן, ברשת החברתית אקס (טוויטר) עמנואל בוכמן, ברשת החברתית אינסטגרם עמנואל בוכמן, באתר הוועד האולימפי הבין-לאומי עמנואל בוכמן, באתר olympedia.org עמנואל בוכמן, באתר Cycling Archives Tour de France 2019 - General Classification, procyclingstats.com
כיסוי חיסוני

כיסוי חיסוני או סף חיסוניות העדר (באנגלית: herd immunity threshold; בראשי תיבות: HIT) הוא אחוז האנשים המחוסנים בתוך קבוצת אוכלוסייה, שממנו ומעלה נמנעת התפשטות מגפות. כאשר אחוז גבוה מהאוכלוסייה מחוסן, ישנה הגנה גם לשאינם מתחסנים, הגנה זו מכונה חסינות העדר. המחלה הראשונה שהאנושות הצליחה להכחיד באמצעות כיסוי חיסוני יזום היא אבעבועות שחורות, המחלה הקטלנית ביותר בהיסטוריה. באמצע המאה ה-20 פתח ארגון הבריאות העולמי במבצע חיסון אגרסיבי לכל בני האדם בעולם כדי לנסות להכרית את המחלה מעל פני האדמה, כך שלא יישאר אף נשא במחלה, ותימנע אפשרות ההתחלות וההדבקה. הושג כיסוי חיסוני עולמי של 80%, וב-1980 הוכרזה המחלה כממוגרת. מחלות נוספות נמצאות על סף הכחדה באזורים בהם יש כיסוי חיסוני גבוה מספיק, פוליו למשל. כיסוי חיסוני גבוה הכרחי למיגור מחלות מידבקות. כאשר מרבית האוכלוסייה מחוסנת, הסיכון להעברת מחלה מידבקת בין אדם לאדם יורד. אם חלק מספיק גדול מהאוכלוסייה יהיה מחוסן ויהיה מפוזר באופן שווה גאוגרפית, ניתן לצפות לירידה באחוז החולים באוכלוסייה. כדי לקבוע את כמות האנשים שיש לחסן, יש צורך לחשב את קצב הגידול (קצב ההדבקה) ולהפכו מעריכי (גודל כמותי הגדל באחוז גידול קבוע, בפרק זמן מוגדר) לקבוע. לדוגמה אם מקדם ההדבקה (כלומר מספר האנשים הממוצע שכל חולה ידביק) הוא 2 (כל חולה מדביק בממוצע שני אנשים אחרים) כדי לבלום את הגידול במחלה יש צורך לחסן לפחות 50% מהאוכלוסייה (אם יחוסנו רק 40% עדיין מספר החולים יגדל, כי כל 10% שמתחסנים מוריד 0.2 ממקדם ההדבקה - 40% חיסון = מקדם הדבקה 1.2 - כל 10 חולים יגרמו ל-12 חולים חדשים), וכן הלאה. p = 1 − 1 R 0 {\displaystyle p=1-{\frac {1}{R_{0}}}} , כאשר P הוא יחס האוכלוסייה הנדרש להתחסן, ו-R0 הוא מספר ההתרבות הבסיסי במחלה. לדוגמה, מחלה שבה R0=2 (כלומר מספר ההתרבות הבסיסי הוא 2 20%) יחס האוכלוסייה הנדרש להתחסן יהיה ½-P=1, כלומר ½, ובאחוזים על 50% מהאוכלוסייה להתחסן בשביל למנוע את התפשטות המחלה. ערכו של R0 מושפע מגורמים שונים, צפיפות האוכלוסייה, הסיכוי של אדם חולה להדביק אדם בריא, סוג המגע, תדירותו ומשך הזמן בו המחלה מידבקת. למחלות שונות ערכי R0 שונים ולכן גם אחוזי כיסוי חיסוני שונים. למשל במחלת השפעת, ערכו של R0 עומד על 2–4 (אחוז הכיסוי החיסוני הנדרש 50–75), במחלת החצבת: 12-18 (אחוז הכיסוי החיסוני הנדרש 92–94), במחלת החזרת: 4-7 ובמחלת הסארס: 2-5. בנוסף לשימוש ב- R0 לחישוב סף הכיסוי החיסוני הנדרש לחסינות העדר, הוא מהווה גורם חשוב באפידמיולוגיה, בסיוע להערכת חומרת מחלות מידבקות כגון סארס, אבעבועות רוח, HIV ועוד. אם ערכו של R0 גדול מאחד, התפרצות המחלה עלולה להוביל למגפה. בערך קטן מאחד, התפרצות המחלה עתידה להבלם. חיסון הדברים ששורצים בביוב - על נגיף הפוליו וההתגוננות נגדו, באתר הידען, ‏2013-08-05 Paul Andersen, Vaccines and Herd Immunity, יוטיוב, ‏09.02.2015 חצבת – האם זה באמת כל כך נורא? (כן), באתר חצבת – האם זה באמת כל כך נורא? (כן), ‏2018-08-29 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ריינה אווילה רמירס-אריאנו

ריינה אווילה רמירס אריאנו היא דמות בדיונית בסדרות הספרים של ריק ריירדן "גיבורי האולימפוס" ו"גורלו של אפולו". היא בת בלונה (אלת מלחמה הרומית) ומשמשת בתפקיד הפראיטור במחנה יופיטר. ריינה לא הייתה אחת מהשבעה עליהם נכתבה הנבואה, אך היא חצויה הרומאית שהחליטה למסור את פסל אתנה פרתנוס חזרה למחנה היווני כדי להשכין שלום בין שני המחנות. כשהייתה באחד ממסעותיה ונוס (אלת האהבה הרומית) אמרה לריינה ששום חצוי לא יביא מרפא לליבה. ריינה חשה רגשות כלפי ג'ייסון גרייס ופרסי ג'קסון אבל אף אחד מהבנים לא התאהב בה. מאוחר יותר בגורלו של אפולו הרביעי הבינה שהיא צריכה לגלות מי היא, ושהיא לא צריכה בן או בת זוג עד שתהיה מוכנה לזה בתנאים שלה והצטרפה לציידות ארטמיס (שם הן מתנזרות מגברים ורומנטיקה בכל צורה או דרך). בספרים מתוארת ריינה כנערה יפהפייה בעלת עיניים כהות ושיער ארוך הגולש מתחת לכתפייה, דבר המאפיין אותה במראה הוא הצמה הארוכה שכל הזמן קלועה בשערה. ריינה נחשבת לבחורה קשוחה, החלטית וחכמה, אך יש לה גם צד דאגני מאוד אותו רואים במיוחד בספר "דם האולימפוס" שם היא דואגת למחנה ולניקו די אנג׳לו השותף לה במסע. משום שריינה בת בלונה יש לה את הכוח להשאיל מכוחה לאחרים. ככל שהכח מועבר ליותר אנשים ככה זה עובד יותר טוב. בנוסף יש לה שני כלבי מתכת העונים לשם אורום וארגנטום (זהב וכסף בלטינית) שיכולים לזהות שקרים, שמשמשים כיד נאמנה, לריינה גם גלימה חסינת כל (אייגיס שהעניקה לה אתנה), ופגאסוס. לריינה יש אחות העומדת בראש האמזונות, שמה הוא היילה. היא ברחה מהבית איתה יחד, את היילה רואים בפעם הראשונה בספר ים המפלצות. שתיהן היו העוזרות של קירקה, אביה של ריינה סבל מבעיות נפשיות, ולבסוף הפך להיות אלים. ריינה נאלצה להרוג אותו על מנת להציל את עצמה ואחותה. בנוסף בסוף הספר קברו של הרודן (הספר הרביעי בסדרת הספרים גורלו של אפולו) מספרים שריינה מצטרפת לציידות ארטמיס.
T.A.T.u. Remixes

t.A.T.u. Remixes (בעברית: ט.א.ט.ו. רמיקסים) הוא אלבום הרמיקס הראשון של צמד זמרות הפופ הרוסיות ט.א.ט.ו.. אלבום הרמיקסים יצא לאור ב-26 בספטמבר 2003, על ידי חברת התקליטים אינטרסקופ רקורדס. מהדורת האלבום ברוסיה/אוקראינה מכילה דיסק נוסף DVD שכולל 13 רצועות. מידע על האלבום T.A.T.u. Remixes באתר MusicBrainz האלבום T.A.T.u. Remixes באתר Discogs רוברט אורטון, מרטין קיירסנבום, טרבור הורן, איוון שפובלוב